Retningslinjer for ungdomsmidlene

1 Ungdomspanelet i Møre og Romsdal fylkeskommune disponerer en økonomisk ramme på 250 000 kroner. Pengene blir delt ut to ganger i året: i april og desember.

2 Ungdomspanelet deler ut midlene til prosjekter som bidrar til ungdomsengasjement, og til alternative aktiviteter for ungdom.

3 Ungdomspanelet er forpliktet til å annonsere søknadsfristen i god tid før midlene skal tildeles.

4 Administrasjonen skal sørge for at de som søker om støtte, får rask tilbakemelding om

behandlingen av søknaden. Når søknader kommer inn lenge før neste tildeling (mer enn en måned før), må søkerne få melding om tidspunkt for neste tildeling.

5 De som har fått støtte, kan bli kontrollert av Ungdomspanelet eller fylkesrevisjonen i etterkant.

Dette blir gjort for å sikre at pengene blir brukt til det formålet det er søkt om.

6 Pengene blir først betalt ut når mottakeren kan dokumentere at tiltaket er gjennomført eller satt i gang.

7 Penger som ikke er brukt slik det er søkt om, må betales tilbake. Vi vil også kreve å få pengene tilbake dersom rapporteringen av hvordan midlene er brukt, ikke er god nok.

8 Ved tildelingen blir det satt en siste frist for når pengene må være brukt.

Retningslinjene ble revidert på ungdommens fylkesting 4. november 2016 (Sak UFT-9/16)